b"\n_START_ARTICLE_\nRen\xc3\xa9 Ich\xc3\xa9\n_START_SECTION_\nBiografia\n_START_PARAGRAPH_\nRen\xc3\xa9 Ich\xc3\xa9, nascut el 21 de gener de 1897 i mort el 23 de desembre de 1954, de manera prematura, va ser un interessant escultor franc\xc3\xa8s d'obra propera a l'esperit surrealista, i de vida pol\xc3\xadticament compromesa amb la llibertat universal de les persones i dels pa\xc3\xafsos._NEWLINE_Ren\xc3\xa9 va lluitar en la Primera Guerra mundial; fou ferit i gasejat. Es gradu\xc3\xa0, acabada ja la lluita, en dret, i comen\xc3\xa7\xc3\xa0, immediatament despr\xc3\xa9s, una nova vida, estudiant escultura amb Antoine Bourdelle, i arquitectura amb Auguste Perret._NEWLINE_Ren\xc3\xa9 Ich\xc3\xa9 va ser bon amic de Max Jacob, i va estar a prop d'altres personatges significatius del seu temps, com ara Apollinaire, Picasso, Paul \xc3\x89luard, Federico Garc\xc3\xada Lorca i Andr\xc3\xa9 Breton, el rostre del qual va esculpir en una de les seves peces m\xc3\xa9s conegudes._NEWLINE_Tamb\xc3\xa9 va resultar molt valorat i reconegut el monument pacifista que va fer per a la poblaci\xc3\xb3 d'Ouveillan, com a p\xc3\xb2rtic monumental modern del sud de Fran\xc3\xa7a. urant la seva primera exposici\xc3\xb3 individual, amb el comerciant d'art L\xc3\xa9opold Zborowski en 1931, dues escultures van ser adquirides pel Museu Nacional d'Art Modern a Par\xc3\xads (actualment en el Centre Pompidou) i el Museu Boijmans Van Beuningen a Rotterdam, Holanda._NEWLINE_Sensible a la causa pacifista, l'any 1937, va retre tamb\xc3\xa9, en el seu estudi de Montparnasse, el seu particular homenatge a la poblaci\xc3\xb3 bombardejada de Gernika, per mitj\xc3\xa0 d'una de les seves escultures m\xc3\xa9s intenses._NEWLINE_Va ser un dels 200 pioners de la Resist\xc3\xa8ncia francesa - estava en la Groupe du Mus\xc3\xa9e de l'Homme - durant l'estiu de 1940 i va participar en les exposicions d'art decadent. Va esculpir La D\xc3\xa9chir\xc3\xa9e, que va ser portada a Londres i obsequiadat al General de Gaulle, convertint-se en un dels s\xc3\xadmbols de la resist\xc3\xa8ncia francesa._NEWLINE_Ren\xc3\xa9 Ich\xc3\xa9 va ser escollit per esculpir el monument Apollinaire a Par\xc3\xads, i un Memorial d'Auschwitz, per\xc3\xb2 la seva mort prematura va interrompre els dos projectes, tallant, tamb\xc3\xa9 d'arrel, la interessant traject\xc3\xb2ria vital i professional d'aquest escultor franc\xc3\xa8s de sensibilitat propera al surrealisme."